חטיבה 460

חטיבה 460, המכונה גם עוצבת בני־אור, היא חטיבת ההכשרה של חיל השריון הכפופה למרכז הכשרות היסוד. החטיבה מהווה את בית־הספר לשריון (ביסל"ש), השוכן בבסיס שיזפון שב. בזמני מלחמה וחירום, הופכת חטיבה 460 לעוצבת שריון מתמרנת אשר פועלת אופרטיבית בכלל גזרות הלחימה של צה"ל כחטיבת שריון מן השורה. חטיבה 460 השתתפה במערכות ישראל מאז הקמתה, בין היתר במלחמת יום הכיפורים, מלחמת לבנון הראשונה, מבצע צוק איתן ומלחמת חרבות ברזל.

 היסטוריה 
ממוזער|בית ספר לטנקיסטים חטיבה 8, 1949

בית הספר לשריון
בתחילת 1948 הוקם בנתניה בית הספר לשריון שקיבל את השם בסיס ההדרכה 11. באפריל 1948 עבר בית הספר לתל ליטוינסקי, אבל פעילותו הופסקה בזמן מלחמת העצמאות ומרבית הטנקים שימשו להקמת חטיבה 8, החטיבה המשוריינת הראשונה של צה"ל. בספטמבר 1949 הוקם במחנה צריפין "מרכז אימונים ותגבורות לחיל השריון", שלימים הפך לבה"ד 5 ובית הספר לשריון, וב-1954 עבר בית הספר לבסיס ג’וליס (מחנה עמנואל). לאחר מלחמת סיני הורחב בית הספר וקיבל מעמד של חטיבה, שנקראה עוצבת בני חיל (חטיבה 454). בשנת 1985, בעקבות מחסור בשטחי אש, עברה חטיבת בית הספר לשריון (ביסל"ש) אל מחנה מגן סיירים הנמצא בבקעת סיירים שמצפון לאילת, שם פעלה כ-25 שנה. אל בית הספר לשריון בסיירים הגיעו לוחמי השריון מהטירונות שהתקיימה במחנה צוקי־עובדה הסמוך (עד 1995, אז הועבר מחנה צוקי־עובדה אל חיל ההנדסה לשימוש כבית הספר להנדסה צבאית), ובו התקיימה ההכשרה הבסיסית במקצועות צוות הטנק (תותחן, טען-קשר ונהג), וכן התקיים קורס מדריכות שריון (קמ"ד). בשנת 2009 - כחלק ממגמת צמצום בסיסים וסד"כ - אוחדה חטיבת ביסל"ש לתוך חטיבה 460 וההכשרות שהתבצעו בה הועברו אל מחנה שיזפון.

במלחמת ששת הימים פוזרו חיילי בית הספר לשריון בין היחידות השונות, 38 טנקי צנטוריון יחד עם צוותי סגל בית הספר ואנשי מנהלה צוותו לאוגדה 38 במסגרת גדוד זמני 63 (נספחים לחטיבה 14). 21 צוותים של בית הספר לשריון איישו את גדוד 46 שכלל טנקי מגח. במסגרת לקחי המלחמה נקבע כי בעתיד לא יפורק בית הספר לשריון אלא ישמש כחטיבה בפני עצמה שתעשה שימוש בטנקים המשמשים אותה לאימונים.

חטיבה 460
החטיבה אורגנה בתחילת שנות השבעים כחטיבת חירום על בסיס סגל הקורסים הפיקודיים של בית הספר לשריון (קורס מפקדי טנקים והשלמה של קורס קציני שריון). היא הייתה מורכבת מגדוד 71 (מדריכי בית הספר לשריון, מדריכי שריון מבסיס צאלים, צוערים וקצינים מבה"ד 1), גדוד 196 (פלוגות המגח מקורס מפקדי טנקים וקורס קציני שריון) וגדוד 198 (פלוגות השוט / שוט קל מקורס מפקדי טנקים וקורס קציני שריון). בפרוץ מלחמת יום הכיפורים פיקד עליה אל"ם גבי עמיר. לאחר המלחמה הוחלט להותיר את חטיבה 460 כחטיבה סדירה, כשבבית הספר לשריון (חטיבה 454) התקיימו שלבי הטירונות והמקצועות ואילו בחטיבה 460 התקיימו קורסי המפקדים והשלמת קורס הקצינים, עד שבשנת 2003, כחלק ממגמת צמצום בסיסים וסד"כ, אוחדה חטיבת ביסל"ש לתוך חטיבה 460.

בעבר ישבה החטיבה בחצי האי סיני, באזור ביר תמדה, אולם לאחר הסכם השלום בין ישראל למצרים עברה החטיבה לבסיס קציעות. בשנת 1982, זמן קצר לפני שנטלה חלק במלחמת שלום הגליל, עברה החטיבה לבסיסים שנבנו עבור צה"ל בתחילת שנות השמונים על ידי האמריקאים כפיצוי לנסיגת ישראל מסיני לאחר הסכם השלום עם מצרים:
מחנה שיזפון – בית הספר לפיקוד (מפקדי טנקים וקציני שריון). נקרא על שם עצי השיזף הנפוצים באזור.
מחנה מגן־סיירים – בית הספר לשריון (מקצועות הטנק וקורס מדריכות שריון), נקרא על שם האלוף קלמן מגן ועל שם סיירי חטיבת הנגב שעברו במקום בדרך לכיבוש אילת כחלק ממבצע עובדה במלחמת העצמאות.
מחנה צוקי־עובדה – בסיס הטירונות החיילי (שריון). נקרא כך על שום מיקומו סמוך לצוקי עובדה. ב־2009, המחנה הועבר לחיל הנדסה על מנת לשמש כבית ספר להנדסה צבאית (בהל"צ).

במלחמת לבנון הראשונה פעלה החטיבה במסגרת כמעט מלאה בגזרה המרכזית, שם כבשה את העיירה ג'זין בקרב ג'זין, שהיה קרב השריון הראשון נגד צבא סוריה באותה עת, וכן את הכפר עין א־תינה בקרב הידוע בשם קרב קמ"ט־קק"ש, שבו נהרגו חמישה מלוחמי החטיבה מירי דו־צדדי בין שני גדודים של החטיבה.

ב־2009 הושלם הארגון־מחדש שביצעה חטיבה 460, לפיו מפוצלת ההכשרה שלא לפי החטיבות בהן מיועדים הלוחמים להשתבץ, אלא לפי שלב ההכשרה. כמו כן, מחנה סיירים פונה מהכשרות בית־הספר לשריון חוץ מגדוד הצמ"פ (אימון מתקדם) של 188 שנשאר, ועבר לחזקת חיל האיסוף הקרבי על מנת לשמש כבית־הספר החילי (בית הספר לאיסוף קרבי — ביסל"ק).

במבצע צוק איתן ביולי 2014 השתתפה החטיבה בלחימה בגזרת דיר אל־בלח וח'אן יונס.

במלחמת חרבות ברזל באוקטובר 2023, השתתפה החטיבה בתמרון הקרקעי תחת אוגדה 162 במרחב צפון רצועת עזה. בתחילה פתחה החטיבה ציר לוגיסטי והגנה עליו, וביצעה פעולות הנדסה להשמדת תשתיות האויב. לאחר מכן עברו למחנה הפליטים א-שאטי וטיהרו את המרחב. בנוסף, טיהרו מרחבים בג'באליה ובדרג'-תופאח. בתחילת שנת 2024 שוחררה החטיבה להמשך ההכשרות, לאחר יותר מ-80 ימי לחימה. במהלך הלחימה איבדה החטיבה מפקד מחלקה בגדוד 195 ואת קצין הלוגיסטיקה של חטיבה, וכן את סמג"ד 198.

במהלך חודש מאי 2024 חזרה החטיבה להילחם ברצועה תחת פיקוד אוגדה 98 במרחב ג'באליה. החטיבה פעלה תחת פיקוד האוגדה במרחב, השמידה תשתיות אויב והלמה בכוחות האויב בגזרתה. באוקטובר 2024 שבה החטיבה להילחם פעם נוספת ברצועת עזה, שוב תחת פיקוד אוגדה 162, האוגדה האורגנית של חטיבה 460. החטיבה פועלת במרחב ג'באליה פעם נוספת. ב-16 באוקטובר 2024 השתתף טנק של החטיבה בהריגת יחיא סינוואר.

בסה"כ עד כה במלחמת חרבות ברזל (נכון ליולי 2025) הופעלה חטיבה 460 ארבע פעמים- שלוש פעמים בצפון הרצועה ופעם אחת בדרום הרצועה באזור רפיח. החטיבה לחימה תחת אוגדות שונות במהלך הלחימה (ביניהן אוגדה 162 ואוגדה 98) וביצעה משימות שונות- כיבוש שטח, מבצעים הנדסיים, צירי לוגיסטיקה ועוד.

 מבנה החטיבה 
החטיבה מורכבת מארבעה גדודים וממפקדת החטיבה, מפקדת החטיבה ושלושה מהגדודים (195, 196, ו-532) ממוקמים דרך־קבע במחנה שיזפון, וגדוד 198 ממוקם במחנה חיון.

 גדוד "אדם" – "בית הספר לשריון" (גדוד 195)
לאחר מלחמת ששת הימים, הוקם גדוד חרמ"ש 195 תחת חטיבה 14. הגדוד הוקם בצאלים, מלווה בפלוגת טנקים. הגדוד התבסס על יוצאי נח"ל וישיבות הסדר, כאשר דוד רון התמנה לסמג"ד והיה שותף להקמת הגדוד ולאחר הקמתו מונה אריה ווינברג למפקד הגדוד. בסוף 1968 הגדוד הועבר לחטיבה 401.

בשנת 1970 במהלך מלחמת ההתשה הוסב גדוד 195 מגדוד חרמ"ש לגדוד טנקי מגח. במאי 1981 עבר לחטיבה 500. לאחר פירוק חטיבה 500 הוקם מחדש כגדוד המכשיר את לוחמי חטיבה 7.

הגדוד נקרא על שם רס"ן אדם ויילר, שהיה מ"פ בגדוד ונהרג ב-1970 במהלך מלחמת ההתשה. לאחר נפילתו במלחמת יום הכיפורים של אחיו של אדם, רס"ן  (ששירת אף הוא בגדוד) שונה שם הגדוד, ל"גדוד אדם וגדעון ויילר".

ב-2001 אוחדו הכשרות טירוני השריון ומקצועות השריון למסגרת גדודית אחת כגדוד 195 בבית הספר לשריון.

גדוד "אדם" מהווה את בית־הספר שבמסגרתו מתקיימות הטירונות, ההכשרה המקצועית הבסיסית ("מקצועות") וקורס המדריכות (קמ"ד) של חיל השריון. בנוסף, תחת הגדוד מתנהל "מדור הדרכה". המדור אחראי על ההכשרה העיונית של הטירונים ואף על כל הכשרה עיונית הנדרשת להסבות וקורסים בחיל.

סיסמתו של הגדוד: "להכשיר את האדם שבטנק לנצח", או בקיצור "האדם שבטנק ינצח".

בגדוד זה מוכשרות כ-6 פלוגות, אשר כל אחת מהם מיועדת לחטיבה אחרת (סך הכל שתי פלוגות לכל אחת משלוש חטיבות השריון המבצעיות):
 פלוגה א' "אבירים" – הכשרת לוחמי טנקים שלאחר מכן ישרתו תחת חטיבה 188.
 פלוגה ב' "בולדוג" – הכשרת לוחמי טנקים שלאחר מכן ישרתו תחת חטיבה 401.
 פלוגה ג' "גרזן" – הכשרת לוחמי טנקים שלאחר מכן ישרתו תחת חטיבה 7.
 פלוגה ד' "דורס" – הכשרת לוחמי טנקים שלאחר מכן ישרתו תחת שלוש החטיבות המבצעיות, נוסף על הכשרת חניכי המסלול הייעודי לקצונה (מסלול בז)
 פלוגה ה' "הוריקן" - פלוגה שנפתחה למחזור מרץ 24 בעקבות המלחמה חשוב פעם נסגרה ונפתחה בשנה אחרי באוג' 25 בשביל הכשרת לוחמי טנקים ממסלול בני ישיבות (ביני"ש) שלאחר מכן ישרתו תחת אחת משלוש החטיבות

בנוסף קיימות בגדוד עוד שתי פלוגות שלא מיועדות ללחימה:
 פלוגת "טייגר" – הכשרת תומכי לחימה העתידיים לשרת תחת חיל שריון בגדודים, אוגדות וכו'.
 פלוגת קמ"ד – הכשרת מדריכות טנקים שישרתו תחת מדור הדרכה ויבצעו את ההדרכות בפועל לכלל החיילים.

 מפקדי גדוד 195 
שםתקופת כהונההערותאריה ווינברג1967–1968סמג"ד דוד רוןיוסי פלד1968–1970לימים אלוף פיקוד הצפוןעוזי לבצורמפקד הגדוד במלחמת יום הכיפוריםדני יתוםלימים אלוף וראש המוסדאבי רומנועמוס לוריאלימים מפקד עוצבת מרכבות הברזליהושע (שוקה) בר און1977-1976נהרג בתאונת דרכים בעת מילוי תפקידוישראל ניצן1978-1977יגאל קפלן1980-1978שמואל שגב1981-1980עמי אבןאוגוסט 1981 - ספטמבר 1982מפקד הגדוד במלחמת לבנון הראשונה, על לחימתו קיבל צל"ש אלוף.איתמר יערספטמבר 1982 - ????שמעון בן מימוןדני סבוראיגבי רזפברואר 87 - 1988אייל גור אריהרוני בניאורי כהן 1993–1995עוזי מוסקוביץ'1993–1995לימים ראש אגף התקשובגיא חסון 2001 - 2003מפקד הגדוד במבצע חומת מגן לימים קצין שריון ראשיגיא חסון2004–2006 (תקופה שנייה)לימים קצין שריון ראשייאיר וולנסקי2006–2008לימים סגן מבקר מערכת הביטחוןחיים עידו2010-2008אוהד נג'מה2012-2010לימים קצין שריון ראשירונן תמים2012–2014לימים מפקד חטיבת מרכבות הפלדהדביר אדרי2014–2016לימים מפקד חטיבה 460ברק צ'רני2016–2018לשעבר מפקד גדוד 71מאיר בידרמן2018–2020לימים מפקד חטיבת הבקעהטל אלקובייולי 2020 – אוקטובר 2022לימים מפקד חטיבה 14נעמן הלר אוקטובר 2022 – אוקטובר 2024שימש כמפקד גדוד 46 וקמבץ פיקוד דרוםדניאל אלהאוקטובר 2024 – הווהקודם לכן שימש כמג"ד 52

 גדוד "שחק" – "קורס קציני שריון" (גדוד 196)
שמאל|ממוזער|400px|סיכת מפקד טנק
גדוד "שחק" הוא גדוד הפיקוד, שבמסגרתו מתקיימים קורס מפקדי טנקים (קמ"ט) וקורס קציני שריון (קק"ש) לשלוש חטיבות השריון המבצעיות. בעבר התקיימו בו גם קורס המ"כים וההשלמה החילית של מסייעת שריון. סיסמת הגדוד היא "רק המעז מנצח".

במלחמת יום כיפור

טרם המלחמה גדוד 196 היה גדוד קק"ש (קורס קציני שריון) בפיקוד עמרם מצנע וכלל 2 פלוגות – פלוגת מגח ופלוגת שוט. ב-5 באוקטובר הגדוד הוקפץ לסיני במסגרת חטיבה 460. ערב ההקפצה, בשבטה, בוצע ארגון מחדש של גדודי החטיבה לפי סוג הטנקים. גדוד 196 העביר את פלוגת השוט ל-198, וקיבל את שתי פלוגות הקמ"ט מגח של גדוד 198. בנוסף צוותו 3 פלוגות נוספות לטנקים שהיו במקום מאנשי תח"ש, ביסל"ש, בה"ד 1. כך שערב המלחמה כלל הגדוד שש פלוגות מגח: פלוגה מקורית (קק"ש) בפיקוד יעקב שדה (שאשא), פלוגה ז' (קמ"ט) בפיקוד רמי מתן, פלוגה ח' (קמ"ט) בפיקוד נמרוד גאון, ושלוש פלוגות חדשות בפיקוד אריה וויסמן, שמיר אברהם (מבה"ד 1) ומשה בדש. עקב גודלו של הגדוד (6 פלוגות), ומחסור בכוחות בגדודים הסדירים בסיני, הוקם ב-6 באוקטובר "כח לפידות" בפיקוד יעקב לפידות (מג"ד 196 שקדם למצנע) אליו הועברו פלוגת הקק"ש ופלוגת וויסמן. כמו כן פלוגת בדש הועברה לתגבור גדוד 184 ופלוגת שמיר לתגבור גדוד 79. כך שבפרוץ המלחמה כלל גדוד 196 שתי פלוגות בלבד – פלוגת הקמ"ט ז' של רמי מתן ופלוגת הקמ"ט ח' של נמרוד גאון.

בשבת 6 באוקטובר בחצות הגדוד הגיע לטסה, עבר ת"פ חטיבה 14, והשתלב בקרבות הבלימה. הגדוד התקדם עד למעוזים תוך השמדת מארב קומנדו ונ"ט מצריים.

ב-7 באוקטובר ניהל קרבות בלימה קשים וספג אבדות כבדות. מ"פ ח' נמרוד גאון נהרג, ועד סוף היום נותר הגדוד עם פלוגה מצומצמת אחת וחפ"ק מג"ד. באותו זמן, גדוד 79 שספג גם הוא אבדות כבדות ואיבד את כל שרשרת הפיקוד שלו, חדל לתפקד כיחידה לוחמת. בשלב זה מח"ט 14 אמנון רשף ארגן מחדש את היחידות. הכוחות שנותרו מגדודים 196 ו-79 אוחדו לגדוד אחד, שנקרא גדוד 79 בפיקוד עמרם מצנע.

במקביל, ב-8 באוקטובר "כוח לפידות" הפך לגדוד 196, תחת חטיבה 460.

גדוד 196 בפיקוד יעקב לפידות ניהל כ-14 קרבות קשים במהלך המלחמה. לחם באזור הביצות של בלוזה, שם חילץ בין השאר צוות של סיירת מטכ"ל, ולאחר מכן כוח חרמ”ש שהסתבך. בלם גלי התקפות מצריות באזור “הברגה”, ולחם בקרבות להרחבת ראש הגשר. היה הגדוד השני שצלח את התעלה על גבי דוברות, לחם לפתיחת ההערכות המצרית באזור “צח-אורי” ואפשר בכך את המשך הצליחה ואת תנועת אוגדה 162 דרומה לכיתור הארמייה ה-3. הגדוד נע במהלך המלחמה כ-300 ק”מ על שרשראות, השמיד מספר רב של כלי רק”מ מצריים, ברובם טנקים. כמו כן, השמיד מסוק ומטוס מיג מצרי. לגדוד היו שמונה הרוגים ושבעה פצועים.

במלחמת לבנון הראשונה

גדוד קק"ש בפיקוד ספי שאומן שפעל במסגרת חטיבה 460 בגזרה המרכזית בלבנון. השתתף בכיבוש העיירה ג'זין בקרב ג'זין, שהיה קרב השריון הראשון נגד צבא סוריה באותה עת, וכן בכיבוש הכפר עין א־תינה. בסיום כיבוש הכפר אירע הקרב שנודע בשם קרב קמ"ט־קק"ש, בו התחולל ירי דו־צדדי בין הגדודים 196 ו-198. בקרב זה נהרגו מספר לוחמים, ביניהם מג"ד 196 ספי שאומן, והמ"פ אבי גבעתי.

במבצע "צוק איתן"

הגדוד בפיקוד סא"ל רפי וולפסון, צורף לחטיבת הצנחנים 35.

 במלחמת חרבות ברזל 
הגדוד בפיקוד סא"ל יעלי קורנפלד, צורף לחטיבת הנח"ל. הגדוד השתתף בלחימה במרחב צפון רצועת עזה במהלכו פשטו יחד עם גדוד 50 מחטיבת הנח"ל י, וכוח הנדסה וניהלו קרב שנמשך חמש שעות בשטח הבנוי של בית חאנון, עם יותר מ-20 מחבלים הרוגים וללא נפגעים לצה"ל. הלוחמים אספו חומר מודיעיני בעל ערך, השמידו תשתיות טרור ואמצעי לחימה רבים. במרחב מחנה ג'באליה צוות קרב של חטיבה 460 פשט על "מוצב בוסאן" של גדוד מרכז ג'באליה של הזרוע הצבאית של חמאס. בפשיטה חיסלו לוחמי חטיבה 460 עשרות מחבלים, איתרו והשמידו פירי מנהרות ומחסני נשק.

 מפקדי גדוד 196 
תפקיד מג"ד 196 נחשב לתפקיד יוקרתי בחיל השריון ורבים ממפקדי הקורס הועלו בדרגה וקיבלו פיקוד על חטיבת שריון לאחר סיום תפקיד זה.
שםתקופת כהונההערותיעקב הדר1969 - 1970יעקב לפידות1972 – ספטמבר 1973לימים מפקד המכללה לביטחון לאומיעמרם מצנעספטמבר 1973 – אוקטובר 1973מפקד הגדוד במלחמת יום הכיפורים, עד 8 באוקטובר, אז שונה מספר הגדוד לגדוד 79 תחת חטיבה 14. לימים אלוף פיקוד המרכזיעקב לפידותאוקטובר 1973 – אוקטובר 1973מפקד הגדוד במלחמת יום הכיפורים. פיקד על "כח לפידות" שב-8 באוקטובר הפך לגדוד 196 תחת חטיבה 460. לימים אלוף, מפקד המכללה לביטחון לאומיחיים ברק1973–1975לימים תת-אלוף, מפקד חטיבה 211איתן קאולי1975–1976לימים תת-אלוף, מפקד עוצבת אתגראלי גבע1976לימים אלוף-משנה, מפקד חטיבה 211דורון יזרעאלי1977–1978לימים נספח צה"ל לענייני יבשה בארצות הברית וראש מטה גיס 441צביקה קן-תור1978–1979לימים מפקד אוגדה 252, ראש מטה פיקוד המרכז ונספח צה"ל בדרום אפריקהשלמה ינאי1979–1980 לימים אלוף פיקוד הדרום וראש אגף התכנוןאמציה אטלס1980–1981לימים מפקד חטיבה 645ספי שאומן1981 – יוני 1982נפל במלחמת לבנון הראשונה כמפקד הגדוד, בקרב קמ"ט-קק"שנח טימיאנקר1982–1983לימים תת-אלוףמשה עברי-סוקניק1983–1984איל בן ראובן1984–1985לימים אלוף, מפקד המכללותצביקה גנדלמן1986–1987לימים תת-אלוף, לאחר שירותו הצבאי נבחר לראשות עיריית חדרהאודי שני1986–1988לימים אלוף, ראש אגף התקשוב ומנכ"ל משרד הביטחוןגרשון הכהן1988–1990לימים מפקד המכללות הצבאיותעדו מזורסקי1990–1991אבי מזרחי1991–1992לימים אלוף פיקוד המרכזיוסי סילמן1992–1993לימים תת-אלוף, מפקד עוצבת סיניאלי רייטר1993–1995לימים תת-אלוף, מפקד עוצבת געשאבי אשכנזי1995–1996לימים תת-אלוף, מפקד עוצבת סיניבועז כהן1996–1997חלוצי רודוי1997–1998לימים תת-אלוף, קצין שריון ראשימוטי כידור1998–1999לימים אלוף-משנה, מפקד חטיבה 401תמיר היימן1999–2001לימים אלוף, ראש אמ"ןמאיר פינקל2001–2003לימים תת-אלוף, מפקד מרכז דדו לחשיבה צבאית בינתחומיתעינב שלו2003–2005לימים תת-אלוף, ראש חטיבת היבשהתומר יפרח2005–2007לימים תת-אלוף, מפקד חטיבה 188 ונספח צבאי בסינגפורדן נוימן2007–2009לימים תת-אלוף, מפקד עוצבת געשאמיר חמוד2009–2011לימים מפקד עוצבת יפתחגל שוחמי2011–2013לימים מפקד עוצבת המפץרפי וולפסון2013 – אוגוסט 2015לימים מפקד עוצבת יפתחרועי סבירסקי2015–2017לימים מפקד חטיבה 188בני אהרון2017–2019לימים מפקד חטיבה 401אלעד אפרתיאוגוסט 2019 – 2021לימים מפקד עוצבת יפתחאיתמר מיכאלי2021–2023לימים מפקד חטיבת הראליעלי קורנפלד2023–2025מפקד הגדוד במלחמת חרבות ברזלר'2025–

 גדוד "עזוז" (198)
שמאל|ממוזער|150px|סיכת סיום מסלול, אות הטנקיסט
גדוד "עזוז" הוא גדוד הצמ"פ ("צוות, מחלקה, פלוגה" – אימון מתקדם) של לוחמי חטיבה 188, וגדוד הכשרה והסבת לוחמי שריון למקצועות של פלוגות השריון בחיל הגנת הגבולות.

הגדוד היווה המסגרת להכשרת מש"קים בבית הספר לשריון.

לאחר מלחמת יום כיפור הוא שימש כגדוד הכשרת בנפרד של מט"קים לטנקי שוט קל.

לאחר מעבר החטיבה לקציעות הגדוד התיישב דרומית לניצנה באזור נחל עזוז ומכאן שמו. בעבר היה גדוד ההכשרה של מפקדי טנקים של חטיבות 7 ו־188. גדוד זה הוא הגדוד היחיד שנותר במחנה סיירים גם לאחר פינוי המחנה מגדודי החטיבה והקמת ביסל"ק בשנת 2009. סיסמת הגדוד היא: "עזוז – גדוד מנצח".

 מפקדי גדוד 198 

שםתקופת כהונההערותעמיר יפהמפקד הגדוד במלחמת יום הכיפוריםחגי כהן1974–1975יעקב (קובי) בנטל1975–1976אהוד גרוסלימים קצין חינוך ראשיבני לידורמפקד הגדוד במלחמת לבנון הראשונה. כולל קרב קמ"ט-קק"ש.דוד חודקמעוטר עיטור העוזרפי אבירםיצחק הראלהלל קוברינסקילימים מפקד עוצבת יפתחעופר אופירבני פרץלימים מפקד חטיבת מרכבות הפלדהאמיר אשללימים מפקד חטיבה 600עמיחי אברהמס1999–2001לימים מפקד חטיבה 8ליאור הוכמןלימים מפקד החטיבהארז לב-רןלימים מפקד חטיבה 8יואב טילןלימים מפקד עוצבת ראםג'וני כהן2009–2011לימים מפקד חטיבה 600חובב ורדי2011–2013לימים מפקד חטיבה 8אלעד שוורץ2013–2014לימים מפקד חטיבת הראלאריה ברגר2014–2015מפקד הגדוד במבצע צוק איתן, מעוטר צל"ש מפקד אוגדהבני אהרון2015–2016לימים מפקד חטיבה 401ניר טל2016–2017מיקי שרביט2017–2018לימים מפקד חטיבה 188ניב דאובה2018–2019לימים מפקד חטיבת קרייתיאליעזר אברמוביץ'2019–2020אופיר וינטראוב2020–2021ארז גבאי2021–2022נתנאל ביטון2022–2023מפקד גדוד 9צורי דיל3 אוגוסט 2023 – יוני 2024מפקד הגדוד במלחמת חרבות ברזל נפצע בלחימה בג׳באליה, מג"ד 82.טום אבודרהם יוני 2024–מרץ 2025מפקד הגדוד במלחמת חרבות ברזלנופך סולםמרץ 2025–מכהןמעוטר צל"ש מח"ט

 גדוד "שלח" (532)
גדוד "שלח" הוא גדוד הצמ"פ של לוחמי חטיבות 401 ו־7.

הגדוד הוקם לאחר מלחמת יום כיפור לשם הכשרת מט"קים של טנקי מגח.

 מפקדי גדוד 532 

שםתקופת כהונההערותאהוד ברק1974–1975הקמת הגדוד מתוך גדוד 100 לאחר מלחמת יום הכיפורים. לימים רמטכ"ל, שר הביטחון וראש הממשלה.אברהם בן-ארצי1976יורם פזזאב ליבנהבועז עמיר1979יצחק לב-ארי1979–1981לימים מפקד חטיבה 130אריה ויסמן1981–1982מפקד הגדוד במלחמת לבנון הראשונהשלמה אריאל1983עופר כרמל1983–1984גידי לבנון1985–1987לימים מפקד בית ספר לשריון וסגן מבקר מערכת הביטחוןאודי אדם1987–1988לימים אלוף פיקוד צפון ומנכ"ל משרד הביטחוןדידי בן יואש1991–1992לימים מפקד בית הספר לשריון וקצין שריון ראשי בחירוםאורי כהן1993–1995עוזי מוסקוביץ1995–1996לימים ראש אגף התקשובדני דוידי1998–2000נדב לוטן2005–2007לימים מפקד זרוע היבשהצביקה צורן2007–2008לימים מפקד חטיבת מרכבות הפלדהאפי דפרין2008–2010לימים דובר צה"ל במלחמת חרבות ברזלגרמן גילטמן2010–2012לימים מפקד חטיבה 278הישאם אבראהים2012–2014לימים קצין שריון ראשינריה ישורון2014–2016לימים מפקד עוצבת יפתחחנוך דאובה2016–2018לימים מפקד חטיבת קרייתי, מעוטר עיטור העוזאחסאן דקסה 2018–2019נפל כמפקד חטיבה 401 במלחמת חרבות ברזלניב דאובהנובמבר 2019 – אוגוסט 2020לימים מפקד חטיבת קרייתייואב שניידראוגוסט 2020 – 4 בספטמבר 2022לימים מפקד חטיבת אגרוף הברזלעידן ניר4 בספטמבר 2022 – יולי 2024מפקד הגדוד במלחמת חרבות ברזלרותם ולצמן יולי 2024 –מפקד הגדוד במלחמת חרבות ברזל

 פלס"ר 460 
פלוגת הסיור של החטיבה היא פלוגת מילואים שמורכבת בעיקר מיוצאי פלס"רי השריון הסדירים 7 ו 401.

הפלוגה פעלה במבצע צוק איתן ומלחמת חרבות ברזל תחת מפקדת החטיבה.

הפלוגה מורכבת מחמישה צוותי סיור ומפקדה הוא קצין בדרגת רס"ן.

 גדס"מ 294 – יחס"מ 460 
גדוד הסיוע המבצעי הוא גדוד מילואים המורכב מיוצאי גדוד המילואים 294 שפורק בשנת 2021 כחלק מפירוק חטיבת השריון 847.

הגדס"מ מורכב מאנשי מילואים יוצאי יחידות מובחרות וחי"ר, טנקיסטים לשעבר, אנשי לוגיסטיקה, רפואה, קשר ומנהלה ועוד. הגדוד פועל בחירום ומאפשר תספוק וניוד לוגיסטי תחת אש לטובת החטיבה. הגדוד מונה כ-5 יחידות משנה בהן: חי"ר, פינוי ותספוק, רפואה, טנ"א, לוגיסטיקה, מפקדת גדוד ועוד.

סמל הגדוד החדש מסמל את החיבור לסמל הישן של גדוד 294 בחטיבה 847. בסמלו הישן של הגדוד הופיעו עץ זית ולרגליו טנק המסמלים את נפילתם של רס"ן יותם לוטן ושל סמ"ר נועם מאירסון בחורשת עצי זית במלחמת לבנון השנייה. העץ והטנק נשארו בסמל על מנת לחבר ישן אל מול חדש. לסמל נוספו עיגולי היחידות המסמלים את כלל יחידות היחס"מ. צבעי הסמל שונו לצבעי חטיבה 460 כדי לציין את העברת הגדוד לחטיבה.

הגדס"מ הוקם ביולי 2021, מאז הוא יחידת מילואים בתוך החטיבה. מפקד הגדס"מ הראשון בחטיבה הוא: סא"ל (מיל') איתי נעמת.  

מלחמת חרבות ברזל
במהלך מלחמת חרבות ברזל גויס הגדוד כבר בבוקר טבח שבעה באוקטובר, ובמהלך המלחמה בוצעו עד כה שלשה סבבי לחימה.
בכל סבב ביצע הגדוד מבצעי תספוק לוגיסטיים מורכבים לכלל הכוחות שתחת הצק"ח. בנוסף כוחות הגדוד ביצעו משימות יזומות וייחודיות בתחומי האבטחה והלוגיסיטקה. כוחות הרפואה והפת"ן פינו פצועים והצילו רבים ואף ביצעו מתן מנת דם טריה בשטח בפעם הראשונה בהיסטוריה הרפואית.
כוחות הטנ"א עיבו את כוחות החימוש של החטיבה ואיפשרו להחזיר לכשירות כלים רבים שנפגעו במלחמה.
במהלך הסבב השלישי בתאריך ח' בתשרי תשפ"ה כוחות האבטחה של הגדוד יצאו למשימת יום ונתקלו במארב הכלל מטענים, ירי נ"ט וירי נק"ל, שלשה מחיילי הגדוד נהרגו, רס"ן נתנאל הרשקוביץ, סמ"פ פלוגת האבטחה, ואיתו חיילי הפלוגה צבי מרנץ ואורי בורנשטיין. בתקרית נפצעו קשה מפקד הפלוגה והקשר שלו ובנוסף מספר חיילים נפצעו קל.

ב-25 באוקטובר 2024 פעלה החטיבה 460 בג'באליה בשנית, במהלך הקרבות נהרגו קצין ושני חניכים לוחמים מגדוד 196 בקורס מפקדי טנקים ביניהם: סרן ברק ישראל סגן, סמל עידו בן צבי, וסמל הלל אליהו עובדיה.

 מפח"ט 
מפקדת החטיבה (מפח"ט) אחראית לגדודים השונים בשיזפון על האימונים, הכשרה הלוחמים, על הכשירות המבצעית לחירום, על שרותי לוגיסטיקה, הרפואה, מודיעין, תנאי שירות, משאבי אנוש, הרבנות הצבאית, תקשוב, טכנולוגיה ואחזקה. בחירום מתוגברת מפקדת החטיבה באנשי מילואים והיא זו המפקדת על החטיבה בלחימה. מפקדת החטיבה במתכונת של "קדמית" השתתפה באופן מלא בלחימת החטיבה במלחמת חרבות ברזל וניהלה בצורה שוטפת את לחימת החטיבה.

סמלים של הגדודים

מפקדי החטיבה
שם  תקופת כהונה הערות גבריאל עמיר  1973–1974  פיקד על החטיבה במלחמת יום הכיפורים יוסי פלד  1974–1975  לימים אלוף פיקוד הצפון אבירם גילעד  1975–1976 לימים ראש מטה פיקוד הדרום דן ורדי  1976–1977 לימים מפקד עוצבת הפלדה עמרם מצנע  1977–1978  לימים אלוף פיקוד המרכז גיורא לב  1978–1979 לימים ראש עיריית פתח תקווה עמי מורג  1979–1981  בעל עיטור המופת חגי כהן  1981–1982  מפקד החטיבה במלחמת לבנון הראשונה. נתי גולן  1982–1983  בעל עיטור הגבורה יצחק רבין  1983–1984  לימים ר' תורה ופיתוח במפח"ש וקצין שריון ראשי יוסי מלמד  1984–1986 לימים ראש מטה פיקוד הדרום צביקה קן-תור  1986–1988 לימים ראש מטה פיקוד המרכז אמי פלנט  1988–1990  בעל עיטור העוז עמוס מלכא  1990–1992  לימים ראש אמ"ן צבי גנדלמן  1992–1993  לימים ראש עיריית חדרה יפתח רון-טל  1993–1995  לימים מפקד זרוע היבשה אודי אדם  1995–1997  לימים אלוף פיקוד הצפון דן ביטון  1997–1999  לימים ראש אט"ל שמואל רוזנטל  1999–2001 לימים ראש מטה פיקוד הצפון סמי תורג'מן  2001–2002  לימים אלוף פיקוד דרום גיא צור  2002 – אוגוסט 2003 לימים מפקד זרוע היבשה חלוצי רודוי  אוגוסט 2003 – ספטמבר 2005  לימים קצין שריון ראשי תמיר היימן  ספטמבר 2005 – 2006  לימים ראש אמ"ן גיא גולדשטיין  2006–2008  לימים מפקד אוגדה 143 גיא בר-לב  2008 – יולי 2011  לימים קצין איסוף קרבי ראשי ליאור הוכמן  יולי 2011 – אוקטובר 2013  גיא חסון  אוקטובר 2013 – מאי 2015  לימים קצין שריון ראשי אמיר אבשטיין  מאי 2015 – מאי 2017  לימים נספח צה״ל בסינגפור מורן עומר  מאי 2017 – מאי 2019  לימים מפקד עוצבת געש הישאם אבראהים  מאי 2019 – 28 ביולי 2021  לימים ראש המנהל האזרחי שגיב דהן  28 ביולי 2021 – 3 במאי 2023  לימים מפקד עוצבת הפלדה דביר אדרי  3 במאי 2023 – 5 באוגוסט 2025  מפקד החטיבה במלחמת חרבות ברזלניסים חזן5 באוגוסט 2025 – מכהן

קישורים חיצוניים

 אתר האינטרנט של החטיבה
 חטיבה 460 באתר יד לשריון
 אופיר ששון, 18 עובדות על ביסל"ש. ספירת מלאי, אתר זרוע היבשה

 שמואל שמואל, הטנק (לא)מת. עכשיו הבה נדבר על מחלקת השריון, מערכות, 28 במרץ 2024



הערות שוליים

*
460
קטגוריה:בסיסי הדרכה של צה"ל